[{"text_idx": "#000001", "text": "Gobeithio na fyddwn yn cymryd y profiad o wylio chwaraeon byw yn ganiataol byth eto \u2013 Sioned Dafydd"}, {"text_idx": "#000004", "text": "Dwi ddim yn credu ei bod hi\u2019n bosib dod i\u2019r arfer yn llwyr a\u0302\u2019r protocolau o weithio ar gemau pe\u0302l-droed, rygbi nac unrhyw gamp yn ystod pandemig."}, {"text_idx": "#000006", "text": "Fydd y rhan fwyaf ohonoch chi sy\u2019n darllen hwn heb droedio mewn i stadiwm ers mis Mawrth llynedd siw\u0302r o fod, ond credwch chi fi does dim byd mwy trist na bod mewn stadiwm yn gwylio ge\u0302m a\u0302\u2019r lle\u2019n hollol wag."}, {"text_idx": "#000008", "text": "Mae\u2019r gemau hefyd yn teimlo bach yn ddibwrpas. Cefnogwyr yw asgwrn cefn pob camp a heb ruo ffyrnig y dorf wrth i di\u0302m sgorio go\u0302l yn eiliadau olaf y ge\u0302m i gipio\u2019r fuddugoliaeth dwi\u2019n aml yn meddwl i fy hun: \u201cBeth yw\u2019r pwynt?\u201d"}, {"text_idx": "#000012", "text": "Dwi\u2019n cofio gohebu ar ge\u0302m Tottenham yn erbyn Reading yn Uwch Gynghrair Merched Lloegr i\u2019r BBC ychydig fisoedd yn o\u0302l. O\u2019n ni\u2019n eistedd reit tu cefn i\u2019r fainc ac roedd y lle mor ddistaw roeddwn i\u2019n gallu clywed pob gair roedd y chwaraewyr yn dweud wrth ei gilydd."}, {"text_idx": "#000013", "text": "Fflipin\u2019 hec o\u2019n i mor agos i\u2019r fainc dwi\u2019n siw\u0302r taswn ni wedi gallu rhoi bib ymlaen a dechrau cynhesu gyda\u2019r ti\u0302m."}, {"text_idx": "#000014", "text": "Rhywbeth arall sy\u2019n hynod ddiddorol yw clywed pa fath o gyfarwyddiadau mae rheolwyr yn sgrechian at eu chwaraewyr yn ystod ge\u0302m, rhywbeth na fyddwch chi byth yn cael clywed mewn stadiwm llawn cefnogwyr."}, {"text_idx": "#000015", "text": "Mike Flynn, rheolwr Casnewydd, yw fy ffefryn personol o ran hyn ond yn anffodus fyddai ailadrodd yr hyn dwi wedi clywed ganddo yn ystod gemau ddim yn iawn ar gyfer y golofn hon!"}, {"text_idx": "#000016", "text": "Erbyn hyn mae blwyddyn ers i ni weld torfeydd mewn gemau. Hoffwn feddwl na fydd unrhyw ohebydd na chefnogwr yn cymryd y profiad o wylio chwaraeon byw yn ganiataol byth eto."}, {"text_idx": "#000017", "text": "Ond ar hyn o bryd mae\u2019n rhaid i ni neud popeth o fewn ein gallu i gadw pawb yn saff."}]